Case ID: 1225616
Sentence 1: Bayıra çıxan kimi o, qazanxananın giriş qapısını tutub saxlamış, Eyvaz ucadan nalayiq söyüşlər söyərək içəridən təpiklə və əlində olan dəmir boru ilə qapını vurmağa başlamış, o, Eminə qapının arasından baxmasını, Eyvaz əlində olan dəmir borunu atdığı halda ona deməsini bildirmiş, Emin də qapının altından içəri baxmış və dəmir borunun Eyvazın əlində olduğunu bildirmiş, bu zaman şəhərcikdə yaşayan Uğurun oğlu kimi tanıdığı şəxs onların yanına gəlmiş və ondan Eyvazın nə üçün söyüş söydüyünü soruşmuş, həmin şəxs Eyvazın dayanmadan söyüş söydüyünü eşidib, Eyvaza «başqa adamdır, dayan görək nə üçün söyüş söyürsən» sözlərini demiş, həmin şəxs ona qapını buraxmasını dedikdən sonra o, qapını bir az açmış və həmin şəxs qapının arasından qazanxanaya daxil olmuş, həmin şəxs Eyvaza yaxınlaşıb dəmir borunu onun əlindən almış, həmin vaxt Eyvaz sakitləşmiş və Uğurun oğlu Eyvazdan nə üçün söyüş söydüyünü soruşmuş, Eyvaz isə cavab verməmiş, Uğurun oğlu Eyvazın sifətinin qan içərisində olduğunu görüb, kim tərəfindən döyüldüyünü soruşmuş, o içəri daxil olmuş, Eyvazı vurduğunu deyib onlara tərəf gedən zaman Uğurun oğlu ona aralı dayanmasına işarə etmiş, həmin vaxt Emin arxadan onu qucaqlayıb heç nə etməməsini ona demiş, bu zaman Eyvaz Eminin onu tutduğunu görüb təkrar onun ünvanına nalayiq söyüşlər söyməyə başlamış, o, əsəbləşərək Eminin əlindən çıxıb yumruqla Eyvazın bədəninə zərbələr vurmağa başlamış, Eyvaz zərbələrin təsirindən yerə yıxılmış, bu zaman orada olan şəxslər onu sakitləşdirib bayıra çıxarmışlar.